CELEX: 62015CN0605
Language: ro
Date: 2015-11-17 00:00:00
Title: Cauza C-605/15: Cerere de decizie preliminară introdusă de Naczelny Sąd Administracyjny (Polonia) la 17 noiembrie 2015 – Minister Finansów/Aviva Towarzystwo Ubezpieczeń na Życie S.A. w Warszawie

7.3.2016   
            
            
               RO
            
            
               Jurnalul Oficial al Uniunii Europene
            
            
               C 90/4
            
         Cerere de decizie preliminară introdusă de Naczelny Sąd Administracyjny (Polonia) la 17 noiembrie 2015 – Minister Finansów/Aviva Towarzystwo Ubezpieczeń na Życie S.A. w Warszawie
   (Cauza C-605/15)
   (2016/C 090/06)
   Limba de procedură: polona
   
      Instanța de trimitere
   
   Naczelny Sąd Administracyjny
   
      Părțile din procedura principală
   
   
      Reclamant: Minister Finansów
   
      Pârâtă: Aviva Towarzystwo Ubezpieczeń na Życie S.A. w Warszawie
   
      Întrebările preliminare
   
   
               1)
            
            
               O reglementare națională care se referă la scutirea de TVA a unui grup independent de persoane, fără să prevadă condiții sau proceduri privind susceptibilitatea scutirii respective de a cauza denaturări ale concurenței este compatibilă cu articolul 132 alineatul (1) litera (f) din Directiva 2006/112/CEE a Consiliului din 28 noiembrie 2006 privind sistemul comun al taxei pe valoarea adăugată (1) coroborat cu articolul 131 din Directiva TVA, precum și cu principiile efectivității, securității juridice și protecției încrederii legitime?
            
         
               2)
            
            
               Care sunt criteriile potrivit cărora trebuie să se aprecieze respectarea condiției privind denaturările concurenței prevăzută la articolul 132 alineatul (1) litera (f) din Directiva TVA?
            
         
               3)
            
            
               În ceea ce privește răspunsul la a doua întrebare, prezintă relevanță aspectul că grupul independent de persoane prestează în beneficiul membrilor săi servicii care se supun ordinilor de drept din state membre diferite?
            
         
      (1)  JO L 347, p.1, Ediție specială 09/vol. 3, p.7.